open-index/open-wikipedia-markdown huggingface dataset:
Partido Obreiro Unificado Polaco

O **Partido Obreiro Unificado Polaco** (**POUP**; en polaco *Polska Zjednoczona Partia Robotnicza*, **PZPR**) foi o partido gobernante na República Popular de Polonia desde a súa fundación en 1948 até xaneiro de 1990. O nome do partido fai alusión aos partidos que se xuntaron para dar este, o Partido Socialista Polaco e o Partido Obreiro Polaco.

O seu programa estaba baseado no marxismo-leninismo e, aínda que non era o único partido recoñecido, era recoñecido constitucionalmente como a "*forza dirixente na construción do socialismo*".

## Líderes do PZPR 
A partir do ano 1954, o xefe do partido era o Primeiro Secretario do Comité Central:

* Secretario Xeral Bolesław Bierut (22 de decembro de 1948 – 12 de marzo de 1956)
* Primeiro Secretario Edward Ochab (20 de marzo de 1956 – 21 de outubro de 1956)
* Primeiro Secretario Władysław Gomułka (21 de outubro de 1956 - 20 de decembro de 1970)
* Primeiro Secretario Edward Gierek (20 de decembro de 1970 – 6 de setembro de 1980)
* Primeiro Secretario Stanisław Kania (6 de setembro de 1980 – 18 de outubro de 1981)
* Primeiro Secretario Wojciech Jaruzelski (19 de outubro de 1981 – 29 de xullo de 1989)
* Primeiro Secretario Mieczysław Rakowski (29 de xullo de 1989 – 29 de xaneiro de 1990)

## Congresos do PZPR 
* I Congreso fundacional do PZPR (15 de decembro - 22 de decembro de 1948)
* II Congreso (10 de marzo - 17 de marzo de 1954)
* III Congreso (10 de marzo - 19 de marzo de 1959)
* IV Congreso (15 de xuño - 20 de xuño de 1964)
* V Congreso (11 de novembro - 16 de novembro de 1968)
* VI Congreso (6 de novembro - 11 de novembro de 1971)
* VII Congreso (8 de decembro - 12 de decembro de 1975)
* VIII Congreso (11 de febreiro - 15 de febreiro de 1980)
* IX Congreso extraordinario (14 de xullo - 20 de xullo de 1981)
* X Congreso (29 de xuño - 3 de xullo de 1986)
* XI Congreso (27 de xaneiro - 30 de xaneiro de 1990, último congreso, conclúe coa autodisolución)
Folketinget

**Folketinget** é o nome da cámara parlamentaria de Dinamarca. A partir do ano 1953 é a única cámara do país, froito dun cambio da constitución. No período 1849-1953 existiron dúas cámaras, Landstinget e Folketinget.

## Composición
Folketinget ten 179 membros elixidos por un máximo de 4 anos. Destes, dous deputados son elixidos por Groenlandia, e outros dous polas Illas Feroe, dado que forman parte do reino de Dinamarca, chamado *Rigsfællesskabet* en dinamarqués, como dúas rexións autónomas.

## Sede
Folketinget ten a súa sede en Christiansborg na illa de Slotsholmen da capital dinamarquesa de Copenhaguen.

miniatura|Christiansborg|centro

## Véxase tamén
### Ligazóns externas
* Páxina oficial de Folketinget
Quintáns, Abanqueiro, Boiro

**Quintáns** é un lugar da parroquia de Abanqueiro no concello coruñés de Boiro na comarca do Barbanza. Tiña 117 habitantes no ano 2010 segundo datos do IGE, dos cales 50 eran homes e 67 eran mulleres.

## Lugares e parroquias 
### Lugares de Abanqueiro 
### Parroquias de Boiro 
## Notas
Dennis Gansel

**Dennis Gansel**, nado o 4 de outubro de 1973 en Hannover, é un director de cine alemán.

## Traxectoria 
Gansel é principalmente coñecido por dirixir o filme *Die Welle*. O seu seguinte proxecto de éxito foi *Wir sind die Nacht*, protagonizado por Karoline Herfurth, Nina Hoss, Jennifer Ulrich, Anna Fischer e Max Riemelt.

## Filmografía 
* 1995: The Wrong Trip (curtametraxe)
* 1996: Living Dead (curtametraxe)
* 1998: Im Auftrag des Herren (curtametraxe)
* 1999: Das Phantom
* 2001: Mädchen, Mädchen
* 2004: Napola – Elite für den Führer
* 2008: Die Welle
* 2009: Männerherzen 
* 2010: Wir sind die Nacht

## Notas 
[miniatura|dereita|180px|Dennis Gansel e [Jennifer Ulrich no 2010.]]

## Véxase tamén 
### Ligazóns externas 
* Ficha na IMDb 
* Páxina Oficial
Grzegorz Napieralski

**Grzegorz Bernard Napieralski**, nado en Szczecin o 18 de marzo de 1974, é un político polaco actual portavoz do partido "Alianza da Esquerda Democrática". Foi candidato por dito partido ás eleccións presidenciais do seu país de 2010, quedando de terceiro.

## Educación e carreira política 
Despois de graduarse na Escola de Mecánica de Szczecin, estudou Ciencias Políticas na Universidade de Szczecin, obtendo o seu máster no ano 2000. Desde 1995 até 1999 foi secretario da agrupación local de Szczecin do partido Socialdemocracia da República de Polonia, que máis tarde deu lugar á Alianza da Esquerda Democrática. En 2004, 2005 e 2007 foi elixido para ocupar un cargo no Sejm. 	
No 2004 converteuse en vice-presidente da Alianza de Esquerda Democrática, e un ano máis tarde no seu secretario xeral. O 31 de maio de 2008 foi elixido presidente do partido, contra Wojciech Olejniczak. Desde o 2009 é tamén o presidente da fracción parlamentaria *Lewica*.

O 22 de abril de 2010, a Alianza escolleuno para substituír a Jerzy Szmajdziński, quen falecera nun accidente de avión, como candidato das próximas eleccións presidenciais. Napieralski recibiu o 13,68% dos votos e non tomou parte na segunda volta das eleccións, xa que quedou de terceiro.
Cadarnoxo, Cures, Boiro

**Cadarnoxo** é un lugar da parroquia de Cures no concello coruñés de Boiro, na comarca da Barbanza. Segundo o padrón municipal (INE 2013) ten 68 habitantes (36 homes e 32 mulleres).

## Lugares e parroquias
### Lugares de Cures
### Parroquias de Boiro
Dólar xamaicano

O **dólar xamaicano** (abreviado *JMD*) é a moeda de Xamaica desde 1969. A súa abreviatura é o signo do dólar $, ou, J$, JA$ para diferencialo do dólar estadounidense e doutros tipos de dólares. O código ISO 4217 é *JMD*. A unidade divídese en 100 *cents*.

O 30 de xaneiro de 1968, a Cámara de Representantes de Xamaica votou a favor da introdución do dólar, que substituiría á libra xamaicana. O novo dólar non foi usado só por Xamaica, senón tamén por Illas Caimán, antiga dependencia xamaicana, até maio de 1972. Nesa data, o territorio británico deixou de utilizar o dólar xamaicano e comezou a utilizar a súa propia moeda, o dólar das Illas Caimán.

Circulan moedas de 1, 10 e 25 céntimos e de 1, 5, 10 e 20 dólares, e billetes de 50, 100, 500 e 1.000 dólares, emitidos polo Banco de Xamaica (Bank of Jamaica).

## Moedas 

## Billetes
Jennifer Ulrich

**Jennifer Ulrich**, nada o 18 de outubro de 1984 en Berlín, é unha actriz de cinema alemá.

## Traxectoria 
Jennifer Ulrich comezou a súa carreira como actriz co filme *Große Mädchen weinen nicht*, do 2002, no que interpreta o papel de Yvonne. Despois de participar en filmes como *Elementarteilchen* en 2006, e *Sieben Tage Sonntag* en 2007, protagonizou o filme de 2008 *Die Welle*.

## Filmografía
## Notas
## Véxase tamén
### Ligazóns externas
*Ficha na IMDb
Alianza da Esquerda Democrática

A **Alianza da Esquerda Democrática** (en polaco: *Sojusz Lewicy Demokratycznej*, **SLD**) é o principal partido político de esquerdas de Polonia, fundado como tal o 15 de abril de 1999. É a terceira forza política no Sejm, cámara baixa da Asemblea Nacional da República, a esperas das eleccións do 2011. Unha coalición entre a SLD e o PSL gobernou Polonia entre 1993 e 1997 e entre 2001 e 2003.

A maior parte dos seus membros estiveron no SdRP (*Socjaldemokracja Rzeczypospolitej Polskiej*, Socialdemocracia da República de Polonia). A SdRP, canda outros partidos socialistas e socialdemócratas, formaron unha coalición de denominada *Sojusz Lewicy Demokratycznej* en 1991.
Na coalición integráronse tamén antigos membros do PZPR (*Polska Zjednoczona Partia Robotnicza* - Partido Obreiro Unificado Polaco), que gobernou Polonia antes de 1989.

En 1999 a coalición transformouse en partido, perdendo algúns membros.

Para as eleccións de 2001 formou coalición con Unión do Traballo, obtendo máis de cinco millóns de votos, o 42% do total. Formou goberno co Partido Popular Polaco (PSL) con Leszek Miller como Primeiro Ministro.

Nas eleccións parlamentares do 2005, a SLD obtivo o 11,3% dos votos. A finais do 2006 formouse Esquerda e Demócratas, unha alianza entre a SLD e outros pequenos partidos do centroesquerda polaco como Unión do Traballo, Socialdemocracia de Polonia, ou Partido Democrático – demokraci.pl. A coalición obtivo o 13% dos votos nas eleccións do 2007, e disolveuse en abril do 2008.
Eleccións xerais de Polonia de 2001

As **eleccións xerais polacas do 2001** celebráronse o 23 de setembro. Para o Sejm, votou o 46.29%, 96.01% do cal contou como válido. Para o Senado, votou o 46.28%, cun 96.46% de votos válidos.

Nas eleccións os que obtiveron máis votos foi o partido de centro-esquerda Alianza da Esquerda Democrática. Pola dereita, a Acción Electoral Solidariedade (AWS), que obtivera 201 escanos en 1997, quedou sen ningún, repartíndose estes en parte por partidos saídos da AWS, Plataforma Cívica e Lei e Xustiza, con 65 e 44 escanos respectivamente.

A Autodefensa da República de Polonia (SRP) incrementou os seus votos substancialmente do 1997, obtendo 53 escanos, e poñéndose terceiro no seu debut no Parlamento. A Liga das Familias Polacas tamén logrou entrar no Sejm por primeira vez, con 38 escanos, detrás do Partido Popular Polaco.
Jinan

**Jinan** (en chinés: 济南市) é unha importante cidade do leste da China, capital da provincia de Shandong. Situada na ribeira do río Amarelo no seu curso inferior, ascenden ao sur da urbe as estfibacións do sagrado Monte Tai. Conta cunha poboación de 6&nbsp;814&nbsp;000 habitantes (2010 censo prov.) para unha área municipal de 8177&nbsp;km².

Na actualidade un centro industrial e de transportes, ten unha longa historia que afunde as súas orixes nalgunha das culturas que conformaron a civilización chinesa (a neolítica cultura de Longshan). Coñecida dende o século VIII aC como Li-hsia, importante vila do estado de Chi, foi un senlleiro centro relixioso budista entre os séculos IV e VII da nosa era, mantendo despois (dinastías Sui, Tang, Song e Ming) un constante crecemento coma destacada capital comercial e administrativa.
Eleccións xerais de Polonia de 1993

As **eleccións xerais de Polonia de 1993** celebráronse o 19 de setembro. Para o Sejm, exerceu o seu dereito a voto o 52,13% da poboación, contando un 95,7% de votos válidos. Para o Senado, votou 52,1%, cun 97,07% de voto válido. As eleccións foron gañadas pola Alianza da Esquerda Democrática, que se xuntou co Partido Popular para formar goberno.
Black River

**Black River** é unha vila de Xamaica, capital da parroquia de Saint Elizabeth. Atópase na foz do río do mesmo nome, no suroeste do país. De ser un próspero porto, actualmente é un polo turístico, con Treasure Beach e Crane Beach ao sueste e Luana Beach ao oeste. No 2010 tiña unha estimación de 4276 habitantes.

Algunhas construcións que serviron para almacenar materiais a carón do río, agora úsanse no sector do turismo.

## Historia 
Black River é unha das máis antigas poboacións da illa, mostrado no mapa de John Sellers de 1685. Foi deseñado polo irmáns Leyden de Inglaterra, tres homes ricos que tiñan en propiedade vastos terreos da área.

Nos séculos XVIII e XIX, foi un porto importante polo pau de campeche, aínda que tamén exportaba outros produtos como ron, pemento e pel de gando das veciñas Holland, Vineyard e Fullerswood Estates. O campeche traíase a través do río para o porto, para logo embarcalo cara a Inglaterra para fabricar as tinturas. Traíanse escravos e puxábanse en Farquharson Wharf (orixinalmente Town Wharf).

En 1773 substituíu Lacovia como capital da parroquia de St. Elizabeth.

## Notas 
## Véxase tamén 
### Ligazóns externas 
* Vista satélite
* Jamaica National Heritage Trust, Black River
Eleccións xerais de Polonia de 1997

As **eleccións xerais de Polonia de 1997** celebráronse o 21 de setembro. Para o Sejm (Parlamento) votou o 47,93%, do cal o 96.12% foi válido. Para o Senado, votou o 46,92%, cun 97.82% de votos válidos.

As eleccións foron gañadas polo partido liberal conservador Acción Electoral Solidariedade, que formou coalición coa Unión da Liberdade. As eleccións botaron á Alianza da Esquerda Democrática e ao Partido Popular Polaco do goberno.
Mahou

**Mahou** é unha compañía cervexeira española fundada en Madrid en 1890 como *Hijos de Casimiro Mahou, fabrica de hielo y cerveza*, que trala compra de San Miguel a finais do ano 2000, transformouse no Grupo Mahou-San Miguel, a meirande compañía cervexeira española.
[miniatura|260px|Antiga fábrica Mahou en [Madrid, paseo Imperial. Construción 1961, demolición 2011.]]

## Historia 
A súa primeira fábrica construíuse na rúa Amaniel de Madrid. Porén, o aumento na demanda conduciu á construción dunha nova fábrica no Paseo Imperial de Madrid, cuxa primeira cocción se realizou en 1962. Nesta década, Mahou converteuse na primeira empresa española en introducir barrís de aluminio, substituíndo aos tradicionais de madeira.

En 1969 lanzou a súa cervexa máis emblemática: *Mahou Cinco Estrellas*. Para o ano 1993, a empresa envasou a primeira cervexa na súa nova fábrica de Alovera, Guadalaxara, que conta cunha superficie de 430.000 m².

No ano 2000, coa unión de Mahou e Cervexa San Miguel, creouse o primeiro grupo cervexeiro de capital español.

## Cervexas 
Actualmente, as cervexas comercializadas por Mahou son:

* Mahou Clásica
* Mahou Cinco Estrellas
* Mahou Sin (antes Laiker): cervexa sen alcohol.
* Mahou Negra
* Mixta Shandy: Clara sabor limón.
* Mahou Light: cervexa baixa en calorías.

O grupo Mahou fabrica ademais para diversas marcas brancas e marcas propias como por exemplo para a marca Hipercor, distribuída nos hipermercados Hipercor do Grupo El Corte Inglés.

## Envases 
Tradicionalmente a cervexa Mahou distribuíuse en envases de vidro. Actualmente é distribuída tamén en envases metálicos de aluminio (latas). Os dous volumes máis frecuentes son os 20cl das botellas pequenas de vidro, tamén chamados **botellíns** ou **quintos**, os 33 cl dos envases medianos de vidro e das latas e a botella de 100cl, é dicir dun litro, coñecida comunmente como **litrona**.

Os envases de vidro teñen un peche metálico de tipo tapón corona, que exixen un abridor para ser abertas. As latas metálicas teñen todas na actualidade un abridor con argola fixa.

## Véxase tamén 
### Ligazóns externas 
* Grupo Mahou-San Miguel
* Web oficial de Mahou
Primeira Liga 1935/36

A tempada **1935–36** da **Primeira Liga** foi a segunda edición da máxima competición ligueira de fútbol en Portugal. O defensor do título era o Porto, pero o campión foi o Benfica, por primeira vez na súa historia.
## Clasificación 
## Véxase tamén 
### Ligazóns externas 
* Páxina oficial da LPFP
Jürgen Vogel

**Jürgen Peter Vogel**, nado o 29 de abril de 1968 en Hamburgo, é un actor, guionista, produtor de cine e cantante alemán. Valorado principalmente polo seu traballo en diversos filmes dende o ano 1985, converteuse nun dos actores máis famosos e versátiles do seu país. No ámbito internacional, é coñecido especialmente pola súa participación no filme de 2008 *Die Welle*.

[miniatura|Jürgen Vogel como *Albin* no filme *[Wachtmeister Zumbühl* dirixido por Urs Odermatt.]]
[miniatura|[Dominic Raacke e Jürgen Vogel en *Polizeiruf 110 – Kleine Dealer, große Träume*. Dirixido por Urs Odermatt.]]

## Filmografía 
### Películas 
### Televisión e teatro 
## Notas 
## Véxase tamén 
### Ligazóns externas 
*Fotografías e bibliografía
Cures, Cures, Boiro

**Cures** é un lugar da parroquia de Cures no concello coruñés de Boiro, na comarca da Barbanza. Segundo o padrón municipal (INE 2013) ten 88 habitantes (41 homes e 47 mulleres).

## Lugares e parroquias 
### Lugares de Cures 
### Parroquias de Boiro
Presqueira

Como topónimo **Presqueira** pode referirse a:

;En Galiza
***Presqueira**, parroquia do concello de Baños de Molgas;
****Presqueira**, lugar de dita parroquia.

## Véxase tamén
### Outros artigos
José Raposeiras Correa

**José Raposeiras Correa**, nado en San Miguel de Presqueiras (Forcarei) en 1953, é un profesor e escritor galego.

## Traxectoria 
Doutor en Psicoloxía da Comunicación pola Universidade de Vigo, é catedrático de Orientación Educativa de Ensino Secundario. Foi Presidente da Asociación Amigos de Terra de Montes e Vicepresidente da Coral Polifónica de Pontevedra.

## Obras 
* *Virxilio Blanco. Análise da súa vida e obra artística. Pedagoxía da emigración*, 2003.
* *A procura da nosa identidade. Terra de Montes*, 2007 (coordinador).
* *Ventos de nostalxia. O cerne das verdadeiras emocións*, 2011.

## Véxase tamén 
### Ligazóns externas 
* A Fortaleza do Castro sinal de identidade da Terra de Montes. Artigo de José Raposeiras.
Estufado (arte)

miniatura|Detalle da figura de Santa Lucía, na igrexa de San Bartolomeu de Pontevedra. no que se aprecia a técnica do estufado para imitar os debuxos do vestido

O **estufado** é unha técnica da imaxinaría en madeira policromada que ten as súas orixes na arte gótica.

## Historia e características 
Foi adoptado pola arte barroca española e por esta vía traspasouse á arte colonial americana. A escultura barroca utilizou amplamente esta técnica, moi común para marcar as pregas das vestiduras das imaxes.

A medida que se desenvolvía a imaxinaría española do Século de Ouro español, íase abandonando dunha maneira progresiva o procedemento do estufado sobre ouro, posto que se obtiñan valores e tons máis naturais ao aplicar directamente o óleo ás cores das teas.

A orixe do nome crese que está na palabra italiana *stoffa*, cuxo significado é 'tea rica'. O material principal é o pan de ouro (tamén pan de prata ou de cobre), unhas láminas que imprimen esta tonalidade sobre as superficies nas que se desexa aplicar. Logo, con diferentes pigmentos cóbrense estas láminas e finalmente, mediante o raspado destas últimas capas, fanse debuxos, de tal maneira que quede descuberto o ouro subxacente.

## Véxase tamén 
### Ligazóns externas 
* *Los materiales de la policromía: Empirismo y conocimiento científico* Marisa Gómez, química e restauradora, Instituto del Patrimonio Histórico Español.
Cristina do Rego

**Cristina do Rego**, nada o 26 de abril de 1986 en Anchieta, é unha actriz alemá-brasileira. É coñecida principalmente pola súa participación no filme do 2008 *Die Welle* no que interpreta a *Lisa*.

## Filmografía 
[miniatura|dereita|220px|Cristina do Rego (esquerda), xunto con [Mirjam Weichselbraun e Jasmin Schwiers no ano 2012.]]
* 2004: *Besser als Schule*
* 2004: *Stromberg*
* 2005: *Pastewka*
* 2006: *Die Sitte* 
* 2007: *Kinder, Kinder* 
* 2008: *Die Welle*
* 2008: *Türkisch für Anfänger*
* 2009–2011: ''Doctor's Diary* 
* 2009: *Die ProSieben Märchenstunde*
* 2009: *Ein Schnitzel für drei* 
* 2010: *Wir sind die Nacht* 
* 2011: *SOKO Wismar''

## Véxase tamén
Thomas Sarbacher

**Thomas Sarbacher**, nado o 25 de xaneiro de 1961 en Hamburgo, é un actor alemán.

## Véxase tamén 
### Ligazóns externas 
*Ficha na IMDb 
*Ficha na IMDb 
*Filmportal.de 
*Biografía
Guiso

miniatura|Un guiso acabado de facer.
Un **guiso** ou **guisado** é unha cocción nun medio semigraxo dun alimento na que, a diferenza do estufado, permítese o refluxo dos vapores durante o proceso de elaboración culinaria.

O guiso é unha preparación que pode ter unha gran variedade de ingredientes (carnes diversas, peixes, moluscos...) e, por regra xeral, adoitan empregarse os alimentos dispoñíbeis na zona en cada estación, ou os que son do gusto do cociñeiro que o prepara.

## Historia 
Un dos primeiros libros da cociña española titúlase *El libro de los guisados*, publicado en 1477 polo cociñeiro da Corte Ruperto de Nola. Este libro procede dunha versión máis antiga titulada en catalán *Libre del Coch*, e nel detállanse numerosas preparacións culinarias da época, sendo unha fonte histórica de gran valor acerca de como se cociñaba no século XV na rexión mediterránea.

A palabra empregábase no castelán de comezos do século XVIII como tipo de cocción e aparece no *Diccionario de autoridades* (publicado entre os anos 1726 e 1739):"La vianda compuesta y aderezada con caldo, especias y otras cosas, a diferencia del asado o el frito". O mesmo dicionario dá ao termo o seu uso como metáfora de compoñer e ordenar unha cousa.

## Características 
Por regra xeral *guiso* ou *guisado* é o nome xenérico dado a un tipo de preparacións culinarias nas que se cocen alimentos nunha salsa despois de refogados. Pódese recorrer a calquera tipo ou mestura de ingredientes, dado que o termo "guiso" non contén ningunha indicación ao respecto nin supón ningunha limitación.

Existen exemplos de guisados en todas as cociñas como poden ser, entre os máis coñecidos, o *osobucco* italiano ou o *gulash* húngaro.

### Ingredientes 
Pódense empregar carnes diversas como poden ser porco, vacún, polo etc., peixes diversos (bacallau, anguía, xoubas etc.) ou moluscos (luras, polbo etc.). En xeral, os produtos cárnicos adoitan preparase previamente mediante fritura ou adobado. Estes alimentos acompáñase de vexetais diversos (patacas, tomates, pementos, cebolas etc.) e de diferentes especias (pemento moído, pementa etc.).

## Notas 
## Véxase tamén
### Outros artigos 
* Asado
* Cocido
* Estufado
Pumar

Como topónimo **Pumar** pode referirse a:

;En Galiza
***Pumar**, lugar da parroquia de Arcos no concello de Antas de Ulla;
***Pumar**, lugar da parroquia de Merlán no concello de Chantada;
***Pumar**, lugar da parroquia de Seixido no concello da Lama;
***Pumar**, lugar da parroquia de Rosende no concello do Saviñao;
***Pumar**, lugar da parroquia de Taboadela no concello de Taboadela;
***Pumar da Costa**, lugar da parroquia de Santa Locaia no concello de Castro de Rei;
***Pumar de Don**, lugar da parroquia de Lourenzá no concello de Lourenzá;
***Pumar de Vale**, lugar da parroquia de Mogor no concello de Mañón;
***Pumar do Río**, lugar da parroquia de Cures no concello de Boiro;
***Pumar Vello**, lugar da parroquia de Penosiños no concello de Ramirás;
***Pumardatán**, lugar da parroquia de Amil no concello de Moraña;
***Pumarín**, lugar da parroquia de San Miguel de Reinante no concello de Barreiros;
***Pumarín**, lugar da parroquia de Montecubeiro no concello de Castroverde;
***Pumarín de Arriba**, lugar da parroquia de Veiga no concello de Becerreá;
***Pumarín de Abaixo**, lugar da parroquia de Vilachá no concello de Becerreá;
***Pumariño**, lugar da parroquia das Goás, no concello de Abadín;
***Pumariño**, lugar da parroquia dos Remedios, no concello de Mondoñedo;
***Pumariño**, lugar da parroquia de Mera de Abaixo, no concello de Ortigueira;
***Pumariño**, lugar da parroquia de Mera de Arriba, no concello de Ortigueira;
***Pumariño**, lugar da parroquia de Tomeza, no concello de Pontevedra;
***Pumariño**, lugar da parroquia de Recemel, no concello das Somozas;
***Pumariño de Abaixo**, lugar da parroquia de San Xurxo de Moeche, no concello de Moeche;
***Pumariño de Arriba**, lugar da parroquia de San Xurxo de Moeche, no concello de Moeche;
***Pumarrubín**, lugar da parroquia de San Miguel de Reinante, no concello de Barreiros.

## Véxase tamén
### Outros artigos
****O cego de Pumardedón***, novela de Francisco Fernández del Riego.
Thierry Jonquet

**Thierry Jonquet**, nado en París o 19 de xaneiro de 1954 e finado na mesma cidade o 9 de agosto de 2009, foi un escritor francés de novela negra, sátiras políticas e sociais. Unha das súas novelas, *Mygale*, foi pasada ao cinema por Pedro Almodóvar, co título *La piel que habito* en 2011.

Ten asinado libros cos pseudónimos de **Martin Eden**, **Ramon Mercader**, **Phil Athur** e **Vince-C. Aymin-Pluzin**. 

Tivo unha infancia marcada polo cinema. Fixo a secundaria no liceo parisiense Charlemagne, e despois estudou filosofía na Universidade de Créteil e máis tarde terapia ocupacional. Logo dedicouse á xeriatría, e ante esa situación de morte omnipresente, comezou a escribir para informar dese horror e para renderlle homenaxe a un pensionista amigo seu. Deixou a xeriatría e fíxose profesor. 

Foi ademais membro da Liga Comunista Revolucionaria.

## Premios 
* Trophée 813, 1985, 1993, 1998
* Prix Michel Lebrun, 1993
* Prix Mystère da crítica por *Moloch*, 1999
* Prix littéraire de Sables-d'Olonne, 2004
* Medalla de honra da LICRA, 2007

## Bibliografía parcial 
;Novelas
* *Mémoire en cage*, 1995
* *Le Bal des débris*, 1984
* *Mygale* , 1995
* *La Bête et la Belle*, 1985
* *Le Manoir des immortelles*, 1986
* *Le Secret du rabbin*, 1986
* *Comedia*, 1988
* *Le Pauvre nouveau est arrivé*, 1990
* *Les Orpailleurs* , 1993
* *L’Enfant de l’absente*, con Jacques Tardi e Jacques Testart, 1994
* *La Vie de ma mère!*, 1994
* *Moloch*, 1998
* *Ad vitam æternam*, 2002
* *Mon vieux*, 2004
* *Ils sont votre épouvante et vous êtes leur crainte*, 2006
* *Vampires*, 2011 (póstuma)

;Relatos
* *Quelques dimanches au bord de Marne* (Amattéis, 1990, con PATRICK BARD) ;
* *La Banlieue des quatre dimanches* (Le Parcours, 1996, con PATRICK BARD) ;
* *Rouge c’est la vie* (Seuil “ Fiction & Cie ”, 1998) ;
* *Jours tranquilles à Belleville* (Méréal “ Black process ”, 1999).

;Novelas xuvenís
* *On a volé le Nkoro-Nkoro* (Souris n°8, 1986) ;
* *Lapoigne et L’Ogre du métro* (Nathan “ Arc-en-poche ” n° 873, 1988, reeditada como *Lapoigne et l’ogre du métro*, Nathan “ Pleine lune policier ” n°4, 1994) ;
* *Paolo Solo* (Nathan “ Arc-en-poche ” n°611, 1989) ;
* *Pourquoi demander la lune ?* (Nathan “ Marque-page ”, 1990) ;
* *Un enfant dans la guerre* (Gallimard Jeunesse “ Page blanche ”, 1990) ;
* *Belle-Zazou* (Mango poche “ Série verte ” n°8, 1993. reeditada *Les Fantômes de Belleville*, Mango Jeunesse, 2002) ;
* *Lapoigne et la fiole mystérieuse* (Nathan “ Arc-en-poche ” n°650, 1993) ;
* *La Bombe humaine* (Souris n°4, 1994) ;
* *Lapoigne à la chasse aux fantômes* (Nathan “ Pleine lune policier ” n°31, 1995) ;
* *Lapoigne à la Foire du Trône* (Nathan “ Pleine lune policier ” n°72, 1997).

;Talleres de escritura 
* *Plus de toutous du tout* (Ville de Rennes, 1991, co pseudónimo de PHIL ATHUR) ;
* *C’est trop !* (Ville de Rennes, 1991, co pseudónimo de VINCE C. AYMIN PLUZIN) ;
* *Sur la piste de Bostanzim* (Findakly, 1999).

## Notas 
* DAVID, Jean-Marie (dir.). « Dossier Thierry Jonquet ». *Temps noir*, mars 2005, n° 9, p. 4-85.

## Véxase tamén 
### Ligazóns externas 
* Sitio oficial
Enseño, Cures, Boiro

**Enseño** é un lugar da parroquia de Cures no concello coruñés de Boiro, na comarca da Barbanza. Segundo o padrón municipal (INE 2013) ten 43 habitantes (21 homes e 22 mulleres).

## Lugares e parroquias
### Lugares de Cures
### Parroquias de Boiro
Fiat

**FIAT** (acrónimo de ***F**abbrica **I**taliana **A**utomobili **T**orino*), é unha empresa italiana adicada á fabricación de automóbiles, pertencente ó grupo industrial Fiat S.p.A . Fundouse en 1899, por un feixe de industriais torineses liderados por Giovanni Agnelli. Desde 2021 é unha filial de Stellantis.

## Historia 
Na primeira factoría localizouse en Corso Dante sobre 10.000 m2 na que traballaron 50 obreiros, nas beiras do Volga, no oblast de Samara: tras un acordo comercial, creouse AutoVaz (Volzhski Avtomobilny Zavod: *Fábrica de Automóbiles Volga*).

## Outras actividades 
### Aviación e motocicletas 
Fiat, como Fiat Aviazione, foi un importante construtor aeronáutico, centrado principalmente na aviación militar. Despois da primeira guerra mundial, Fiat consolidou a varios pequenos fabricantes de avións italianos, como Pomilio e Ansaldo. As aeronaves máis famosas de Fiat foron os cazas biplanos dos anos 30 Fiat CR.32 e Fiat CR.42. Outros deseños notables foron os cazas CR.20, G.50 e G.55, o hidroavión Fiat RS.14 e o bombardeiro Fiat BR.20. Nos anos 50 a compañía deseñou o avión de ataque a terra lixeiro G.91. En 1969 Fiat Aviazione fusionouse con Aerfer para formar Aeritalia.

En 1959 Piaggio pasou ás mans da familia Agnelli. En 1964 as divisións aeronáutica e de motocicletas separáronse para converterse en compañías independentes. A aeronáutica chamouse IAM Rinaldo Piaggio. Na actualidade a compañía aeronáutica Piaggio Aero está controlada pola familia de Piero Ferrari, que tamén posúe o 10% do construtor de coches Ferrari.

A división de motociclestas, Vespa, prosperou ata 1992, cando Giovanni Alberto Agnelli converteuse en CEO (aínda que tiña un cancro e morreu en 1997). En 1999 Morgan Grenfell Private Equity mercaría Piaggio.

## Galería 
### Modelos históricos 

File:1899 FIAT.JPG|Fiat 3½ HP de 1899.
File:Fiat 501 Torpedo 1925 2.jpg|Fiat 501 de 1925.
File:Fiat 508 Balilla 1933.jpg|Fiat 508 Balilla de 1933.
File:Fiat 500A Standard Coupe 1939.jpg|Fiat 500 Topolino de 1939.
File:Fiat 600 Standard 1959.jpg|Fiat 600 de 1959.
File:Fiat 128 Kent UK.JPG|Fiat 128 de 1970.
File:1997 Fiat Panda.JPG|Fiat Panda de 1997.

### Modelos actuais 

File:Fiat 124 Spider - LA Auto Show 2015 (23121899872) (cropped).jpg|Fiat 124 Spider.
File:Fiat_Cinquecento.jpg|Fiat 500.
File:2012 Geneva Motor Show - Fiat 500L.jpg|Fiat 500L.
File:Fiat-500L-Living.jpg|Fiat 500L Living.
File:Fiat 500X fr.jpg|Fiat 500X.
File:Fiat Doblò II front 20100328.jpg|Fiat Doblò
File:Fiat Panda (2011) front side quarter.jpg|Fiat Panda.
File:Fiat Punto Evo front 20100731.jpg|Fiat Punto.
File:Fiat Fiorino Qubo front 20100704.jpg|Fiat Qubo.
File:Fiat Tipo - przód (MSP16).jpg|Fiat Tipo 4 portas.
File:2016-03-01 Geneva Motor Show G190.JPG|Fiat Tipo Station Wagon.

## Notas 
## Véxase tamén 
### Outros artigos 
* Fiat S.p.A
* Turín
### Ligazóns externas 
* Páxina oficial de Fiat
Leila Lopes

**Leila Luliana da Costa Vieira Lopes**, nada na Provincia de Benguela o 26 de febreiro de 1986, é unha raíña de beleza angolana.

O 18 de decembro de 2010 foi elixida e coroada como Miss Angola 2011 en Luanda. O 12 de setembro de 2011 foi coroada Miss Universo 2011 na cidade brasileira de São Paulo.
Lacón con grelos

O **lacón con grelos**, tamén denominado **lacoada**, é un prato de carne típico da gastronomía de Galicia. É unha variedade de cocido, con lacón (ás veces tamén cachucha, ou con orella de porco, ou costelas deste animal) chourizos, patacas cocidas enteiras (cachelos) e grelos (ou, antes de fin de ano, nabizas).

É un dos pratos máis representativos deste país. Segundo Cunqueiro, "O lacón con grelos impúxose, xa é o prato maior da cociña galega". E para Jorge Víctor Sueiro, "O lacón con grelos é, coa allada, o máis universal da cociña galega".

## Historia 
dereita|miniatura|Cartel anunciando a festa do lacón con grelos en Cuntis, estrada N-640.
O lacón con grelos nos seus inicios comíase sobre todo durante a celebración do entroido, ao ser esta a mellor época para os grelos.

Pero máis tarde estendeu o seu período de consumo desde o San Martiño (11 de novembro) até o martes de Entroido ou martes lardeiro. Nos meses de inverno ofértase nos restaurantes, nas tabernas, e cómese nas casas particulares e, cando uns amigos deciden un xantar comunal, fan unha *laconada*.

E cos novos hábitos de cultivar determinadas plantas case todo o ano, e coas novas técnicas de conservación, combinando nabizas e grelos, hoxe xa é posíbel encontrar este suculento manxar diariamente en moitos restaurantes galegos e nalgúns do resto de España.

## Elaboración 
[miniatura|[Grelos, as segundas follas do nabo (especie *Brassica rapa*).]]

Os seus principais ingredientes son o lacón e os grelos, brotes do nabo (*grelos*) en cuco extremo aparecen as flores. A súa aparencia é a dun caule máis ou menos groso, do que saen algunhas follas e, no ápice, as flores. Acompáñase o cocido con chourizo e cachelos e ás veces, con orella ou cachucha, e touciño (se o lacón non ten demasiado, e é do gusto dos comensais).

Comeza cocéndose o lacón, unha hora despois de que a auga da ola estea fervendo, os grelos  e, algo máis tarde, as patacas e os chourizos.

## Outras formas de comer o lacón con grelos 
Algúns prefiren comer o lacón frío. "Si lográsemos que o serviran así, con puré de castañas, máis ben espeso!", pedía Cunqueiro. 

O lacón está moi ben frío, só ou acompañado duns grelos quentes. Tamén, xa frío, pódese prensar, mechar e trufar, "que é receta de moito señorío de Lugo, e aínda se pode pedir nalgún restaurante da cidade".

## Notas 
## Véxase tamén 
### Outros artigos 
* Porco
* Matanza do porco
* Cocido
* Lacón
* Grelo
### Ligazóns externas 
* Web del Consejo Regulador I.G.P. Lacón Gallego 
* C.R.I.X.P. "Lacón Gallego"
Xaime Trebolle

**Xaime Trebolle Fernández**, nado en Ourense en 1946, é un político e empresario galego.
## Traxectoria 
De familia de militares, licenciouse en dereito. Profesionalmente, Trebolle foi inicialmente inspector de Facenda. Residente en Madrid foi director xeral de coordinación coas facendas territoriais do Ministerio de Economía de España durante a transición española, xa con gobernos da UCD (1981). Participou nas negociacións das transferencias ás comunidades autónomas, e formou parte dun equipo de expertos encabezado por Eduardo García de Enterría que redactou os informes que deron orixe ao acordo entre centristas e socialistas sobre financiamento autonómico en 1981. Continuou no cargo durante o primeiro goberno de Felipe González, ata 1984.

O presidente da Generalitat catalá, Jordi Pujol, ofreceulle a consellería de Economía, pero rexeitouna, o mesmo que fixo co ofrecemento do primeiro presidente da Comunidade de Madrid, Joaquín Leguina, de facerse cargo da respectiva carteira en 1983. Posteriormente si aceptou a conselleiro de Economía na Xunta de Galicia, en 1985, baixo o liderado de Xerardo Fernández Albor. Logo da moción de censura que apartou a Albor da presidencia da Xunta, Trebolle deixou a política. En 1986 fora nomeado vogal do tribunal económico administrativo central, posto do que cesou en 1989.

Na empresa pública foi conselleiro do desaparecido Banco Exterior de España e na privada presidente do consello de administración de Bacardi-Martini España. En setembro de 2011 foi designado conselleiro independente no consello de administración de NCG Banco, cargo no que permaneceu dous anos, até que cesou por motivos persoais en maio de 2013.

## Notas
Isabel Risco

**Isabel Martínez-Risco Valdivieso**, máis coñecida como **Isabel Risco**, nada na Coruña o 7 de abril de 1975, é unha actriz e humorista galega.

## Traxectoria 
Naceu na Coruña, no seo dunha familia moi vencellada á cultura e ao nacionalismo galego. Seu avó foi o xuíz e escritor Sebastián Martínez-Risco, e entre os seus parentes encóntranse entre outros Manuel Martínez-Risco, Vicente Risco e Marcelo Macías. militou no BNG dende os 18 anos,

Non chegou a acabar a rematar a carreira de Dereito, decantándose en vez diso pola súa verdadeira vocación, a interpretación, despois de se ter iniciado no teatro universitario en 1997. En 2005 graduouse en Pedagoxía Teatral, titulación propia da UDC da que só saíron dúas promocións de alumnos.

Actuou tamén en cine, nos filmes *Onde está a felicidade?*, *Os mortos van á présa* e *9 ondas*. Ademais traballou como presentadora de galas, contadora de contos e na radio. Como humorista e monologuista, percorreu Galicia cos espectáculos *Nabiza Girl* e *Bravas. A nosa historia con saias e a rachar.* 

O personaxe de Nabiza Girl foi levado ao cómic co título "As aventuras de Nabiza Girl, operación Breogán" (2023), con guión da propia Risco xunto con Carlos Ares, e ilustrado por Manel Cráneo.

## Política 
[miniatura|Actuando con [Marián Bañobre na gala de entrega dos Premios María Casares no 2014.]]
Militante do Bloque Nacionalista Galego, presentouse nas listas deste partido ás eleccións ao Parlamento Europeo de 2014.

## Galardóns e nomeamentos 
;Premios Mestre Mateo

## Notas 
## Véxase tamén 
### Ligazóns externas 
* Asociación de Actores e Actrices de Galicia
Lagarta lagarta

**Lagarta Lagarta** é unha compañía galega de teatro fundada en 2001 por Ernesto Chao e Rosa Álvarez. Non conta cun cadro fixo de profesionais. Algúns dos espectáculos que representaron foron *As últimas lúas*, *Aeroplanos*, *O segredo dos Hoffman* ou, en 2011, *Unha hora na vida de Stefan Zweig*.

Conseguiu varios Premios María Casares.

## Véxase tamén
### Ligazóns externas
*Páxina da compañía
Holger Danske

**Holger Danske** é un heroe lendario de Dinamarca. A primeira referencia que existe sobre a súa existencia aparece en antigos poemas franceses, de mediados do século XI. De acordo coa lenda, era fillo de Godofredo, rei de Dinamarca.

## Véxase tamén 
### Outros artigos 
* Personificación nacional

### Ligazóns externas 
* "Holger Danske" historia de H. C. Andersen
F.L.Æ. Kunzen

**Friedrich Ludwig Æmilius Kunzen**, nado o 24 de setembro de 1761 e finado o 28 de xaneiro de 1817, foi un compositor e mestre orixinario de Alemaña, que traballou durante unha gran parte da súa vida en Dinamarca. Naceu en Lübeck, onde seu pai, Adolph Carl Kunzen era organista. O seu avó, Johan Paul Kunzen, fora tamén organista.

## Véxase tamén 
### Ligazóns externas 
* Don Juan Archiv symposium
Maurice Tabard

**Maurice Tabard**, nado en Lión o 12 de xullo de 1897 e finado en Niza o 23 de febreiro de 1984, foi un fotógrafo francés.

## Traxectoria 
Comezou a estudar para músico pero non tivo éxito, con dezasete anos o seu pai matriculouno no Instituto de Fotografía de Nova York e comezou a traballar nesta cidade. Tras a morte do pai, en 1922 ensinou algúns retratos ao fotógrafo Bachrach que traballaba na Quinta Avenida e proporcionoulle acceso a unha clientela selecta. Posteriormente converteuse en fotógrafo oficial do presidente Calvin Coolidge.

## Véxase tamén 
### Bibliografía 
* Xavier Canonne, *Maurice Tabard, le géomètre*, Musée de la Photographie à Charleroi, ISBN 2-87183-044-4
Javi López

'''Francisco Javier 'Javi' López Castro''', nado en Barcelona o 3 de marzo de 1964, é un exfutbolista e actual adestrador de fútbol español. Xogaba de defensa.

## Traxectoria 
O 19 de setembro&nbsp;de 2011 anunciouse a súa contratación polo Cartagena, en substitución de Paco López.

O 19 de decembro de 2013 anunciouse a súa contratación polo Girona, en substitución de Ricardo Rodríguez.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Clube Desportivo Feirense

O **Clube Desportivo Feirense** é un club de fútbol portugués da cidade de Santa Maria da Feira. Fundouse en 1918 e compite na Primeira Liga. Xoga os seus partidos no Estádio Marcolino de Castro, con capacidade para 5.500 espectadores.

## Xogadores 
:*Categoría principal: Xogadores do CD Feirense.*

## Palmarés 
***Segunda Divisão (1)**: 2002–03

## Véxase tamén 
### Ligazóns externas 
*Páxina oficial do club
União Desportiva de Leiria

O **União Desportiva de Leiria**, comunmente coñecido como **União de Leiria**, é un club de fútbol portugués da cidade de Leiria. Fundouse en 1966 e compite no Campeonato Nacional de Seniores. Xoga os seus partidos no Estádio Dr. Magalhães Pessoa, con capacidade para 30.000 espectadores.

## Palmarés
***Liga de Honra (1)**: 1997–98
***Segunda Divisão (1)**: 1980–81

## Véxase tamén
### Ligazóns externas
*Páxina oficial do club
Clube Desportivo Nacional

O **Clube Desportivo Nacional**, comunmente coñecido como **Nacional** e ocasionalmente **Nacional da Madeira**, é un club de fútbol portugués da cidade de Funchal, na illa de Madeira. Fundouse en 1910 e compite na Segunda Liga. Xoga os seus partidos no Estádio da Madeira, con capacidade para 5.132 espectadores.

## Palmarés
***Segunda Divisão (1)**: 1999–00

## Véxase tamén 
### Ligazóns externas 
*Páxina oficial do club
United States Open Tennis Championships

O **US Open**, en galego **Aberto dos Estados Unidos**, nomeado formalmente como **United States Open Tennis Championships**, é un torneo de tenis disputado nos Estados Unidos de América. O US Open é a versión moderna do antigo *U. S. National Championship*, sendo este un dos máis antigos torneos de tenis do mundo, cuxo torneo masculino ocorreu por primeira vez en 1881. Desde 1987, o US Open é cronoloxicamente o cuarto e último Grand Slam do ano. Desde 1978, vén ocorrendo nas pistas do USTA Billie Jean King National Tennis Center en Flushing Meadows Corona Park, no Queens, na cidade de Nova York.

Ocorre anualmente en agosto e setembro, nun período de dúas semanas (semana antes e despois do Labor Day). O torneo principal consta de cinco diferentes eventos, individuais masculino e feminino, dobres masculino, feminino e mixtas, con categorías adicionais para séniors, júniors e usuarios de cadeira de rodas.

## Premios 
### Diñeiro 
* por equipo

### Puntos 
## Campións 
## Notas
## Véxase tamén 
### Outros artigos 
*Campións do Aberto dos Estados Unidos (individual masculino)

### Ligazóns externas 
* Páxina web oficial do US Open
Fenosa (2011)

**Fenosa**, temporalmente chamada **Fenosa Wind**, é o nome provisional dunha empresa eléctrica galega, formalizada de maneira pública en 2011.

## Composición 
A firma Fenosa está participada nun 75% pola empresa enerxética Gas Natural Fenosa e nun 25% pola construtora ourensá Copasa.

## Traxectoria 
Fenosa Wind foi a máxima beneficiaria do concurso eólico que, en 2010, resolveu a Xunta de Galicia durante o goberno de Alberto Núñez Feijóo. O goberno galego concedeulle a explotación de 339 megawatts repartidos en once parques, o 14,5% da potencia total da convocatoria. Iso incluiría 54 centrais hidroeléctricas, 41 subestacións e 21 grandes encoros.

## Notas
Istmo de Kra

miniatura|220px|O istmo de Kra coa península Malaia
O **istmo de Kra** é unha estreita terra que conecta a península Malaia co resto de Asia, a parte leste pertence a Tailandia, mentres que a zona oeste pertence á rexión de Tanintharyi, de Birmania. 
Ao oeste do istmo atópase o mar de Andaman, mentres que ao leste está o golfo de Tailandia.
Península Malaia

miniatura|Península de Malaisia.
A **Península da Malasia**, **Península Malaia** ou **Península de Malaca** (coñecida en lingua malaia como *Tanah Melayu*) é unha grande península do sueste asiático. É alongada, cunha posición aproximada norte-sur e a súa extremidade, onde se encontra a illa de Singapur, é o punto mais austral de Asia separado de Sumatra polo Estreito de Malaca. A súa rexión máis estreita é o Istmo de Kra.

Na Península Malaia encontramos os seguintes países:

* : na rexión noroeste;
* : na rexión central e nordeste;
* : a maior parte da rexión sur;
* : a extremidade sur.
Ministry

**Ministry** é unha banda estadounidense de metal industrial fundada polo seu líder Al Jourgensen en 1981 e procedente de Chicago, Illinois. Orixinalmente comezou como un grupo de synthpop, pero Ministry cambiou o seu estilo para o metal industrial a finais dos anos 80. Ministry conseguiu o éxito entre o gran público a principios dos 90 co seu álbum *Psalm 69: The Way to Succeed and the Way to Suck Eggs* (1992), e xirou como parte do festival Lollapalooza festival. Despois de 27 anos de actuacións, Al Jourgensen decidiu desfacer a banda no ano 2008, que volveu a reunirse no ano 2011.

## Discografía 
### Álbums 
## Notas
Ajofrín

**Ajofrín** é unha poboación española da provincia de Toledo en Castela-A Mancha.

## Toponimia 
"Ajofrín" derivou do patronímico árabe ''Al-Ya'far'', 'o lugar dos Yafar ou Jafar'.

## Xeografía 
O municipio sitúase sobre unha chaira ao norte do arco máis setentrional dos Montes de Toledo, nunha planicie de granito da meseta toledana, escasamente alterada por algún cerro. Linda coas poboacións de Burguillos de Toledo, Nambroca, Chueca, Sonseca, Mazarambroz e Layos, todas de Toledo. A súa situación na estrada xeral N-401 (Toledo-Cidade Real) manteno ben comunicado.

O seu clima é claramente continental con oscilacións anuais de temperaturas moi altas, precipitacións escasas e nevadas non moi frecuentes.

### Demografía 
Os diversos censos de poboación amosan un lixeiro pero constante descenso demográfico desde principios do século XX até 1981. En 1900 había 2.208 habitantes; en 1930, 2.278 habitantes; en 1960, 2.088 habitantes; en 1970, 2.002 habitantes e en 1981, 1.871 habitantes.
## Historia 
A existencia dunhas termas romanas indican a súa existencia na época do Imperio romano. No século XV pertencía ao cabido da Igrexa de Toledo, recibindo por entón o título de vila.

Na denominada serra de Layos houbo unha mina de cobre, abandonada xa a mediados do século XVIII, que non deu moito rendemento.

## Economía 
A industria é fundamentalmente agrícola. Está cultivado máis do 60% do territorio, nun acusado réxime latifundista, con predominio de explotadores arrendatarios. A parte dunhas 55 ha de viñedo e dalgunhas de remolacha azucreira (cultivo en auxe), destacan as extensións de oliveiras, de bos rendementos, como tamén de creais. O rego realízase só a base de auga dalgúns pozos. Apenas destacan algunhas industrias artesanais, de ámbito local.

## Cultura 
### Patrimonio 
Os monumentos destacables son a ermida de Xesús Nazareno do século XII, a Casa Grande do século XV, a Picota da Xustiza e a ermida de San Andrés, ambas do século XVI, a casa de Jacinto Guerrero, convertida en museo, e a igrexa de Santa María Magdalena, do século XV.

### Festas e celebracións 
* Martes de abril seguinte ao domingo de resurrección: romaría Alimán.
* Primeiro domingo de maio: festa na honra da Virxe de Gracia.
* Martes seguinte ao primeiro domingo de maio: romaría dos Catro Camiños.
* Domingo seguinte a San Agustín: festas patronais da Virxe de Gracia.

## Política e goberno 
## Notas 
## Véxase tamén 
### Ligazóns externas 
* Deputación de Toledo . Datos do Concello.
Melt-Banana

**Melt-Banana** é unha banda xaponesa de noise rock procedente de Tokyo e formada no ano 1992. É coñecida por tocar un noise extremadamente rápido mesturado con electrónica experimental e estruturas de temas baseadas no pop. O grupo taballou con artistas tan variados como Merzbow, John Zorn, Mike Patton ou Discordance Axis. Levan editados nove álbum e teñen saído de xira por todo o mundo.

## Historia 
En 1991, mentres asistía á Tōkyō Gaikokugo Daigaku (Universidade de Tokyo para Estudos Estranxeiros), Yasuko Onuki fundou unha banda chamada Mizu e, despois de pouco tempo ensaiando con outro guitarrista, recrutou a Ichirou Agata para tocar a guitarra no grupo. O batería e o baixista orixinais de Mizu deixárono seis meses despois de que chegase Agata, ocupándose Yasuko do baixo e as voces ata que atopou a Rika Hamamoto. Ao pouco tempo comezaron a realizar concertos por Tokyo sen batería. Toshiaki Sudoh uniríase á banda para tocar a batería en novembro de 1992 e entón decidiron cambiar o nome para o de Melt-Banana.

En maio de 1993 Melt-Banana fixo un concerto como abreconcertos de KK Null, que quedou impresionado e ofreceulles de inmediato un contrato co seu selo. Posteriormente os presentaría a Mark Fischer de Skin Graft Records e a Steve Albini.

Melt-Banana leva editados dez álbums e 23 EPs (principalmente compartidos con outras bandas, e recompilados a meirande parte deles nun disco en 2005). En 1997 fundaron a súa propia discográfica, A-Zap (antigamente Iguana Coax), e reeditaron case todos os seus primeiros traballos. Nese tempo o batería Toshiaki Sudoh deixou o grupo. Recentemente a banda tivo varios baterías apoiando as xiras e gravando álbums.

Melt-Banana fixo grandes xiras a través dos Estados Unidos e p Reino Unido e pequenas xiras polo Xapón (a razón disto, segundo a banda, é que viaxar polo Xapón é demasiado caro). En 2007 Melt-Banana gravou a canción "Hair-Cat (Cause the Wolf Is a Cat!)" para a serie de Cartoon Network *Perfect Hair Forever*. O seu último traballo de estudio, ''Bambi's Dilemma*, foi lanzado o 24 de abril de 2007, e un disco ao vivo titulado *MELT-BANANA Lite LIVE:ver.0.0* apareceu o 3 de novembro do 2009.

## Discografía 
### Álbums de estudio 
### Álbums ao vivo 
* *Cactuses Come in Flocks* - 1994 (Chocolate Monk)
* *MxBx 1998/13,000 Miles at Light Velocity* - 1999 (Tzadik)
* *Melt-Banana Lite Live Ver 0.0* - 2009 (A-Zap Records)

=== Recompilatorios ====
* *13 Hedgehogs (MxBx Singles 1994–1999)'' - 2005

## Véxase tamén 
### Ligazóns externas 
* Páxina oficial
* Perfil da banda en Facebook
Morné Steyn

**Morné Steyn**, nado en Cidade do Cabo o 1 de xullo de 1984, é un xogador surafricano de rugby. Xoga na posición de *apertura* nos Bulls do torneo Super Rugby, nos Blue Bulls da Currie Cup e na Selección de rugby de Suráfrica.
## Récords 
Morné Steyn ten o récord de puntos anotados nun encontro no que un xogador anota tódolos puntos, con 31. Tamén ten o récord de puntos anotados nun encontro fronte á Selección de rugby de Nova Zelandia, con 31. Outro dos seus récords é o de maior cantidade de penaltis anotados nun encontro, con 8. Tamén ten o récord de puntos anotados nun encontro fronte á Selección de rugby de Australia; o de xogador que acada antes o 100, os 200, os 300, os 400 e os 500 puntos cos Springboks; maior cantidade de drops anotados nunha tempada do Super Rugby, con 11; maior cantidade de drops anotados nun encontro do Super Rugby, con 4; e maior cantidade de puntos anotados nunha tempada do Super Rugby, con 263. 
## Palmarés 
## Véxase tamén 
### Outros artigos 
* Bulls
* Blue Bulls
* Springboks
* Copa do Mundo de Rugby 2011
### Ligazóns externas 
* Perfil do xogador na web SA Rugby